তাফসিরে মাযহারী
তাফসীরে মাযহারী (আরবি: تفسير المظهري) পবিত্র কুরআনের ১৩ তম শতাব্দীর তাফসির গ্রন্থ। হানাফী মাযহাবের একনিষ্ঠ অনুসারী সুন্নি ইসলামী পণ্ডিত কাজী ছানাউল্লাহ পানিপথীর লেখা বইটি। একটি সুন্নী সাইট কুরানিকস্টুডিজ ডট কম ব্যাখ্যা করেছে: এটি আল্লামা কাজী মুহাম্মদ ছানাউল্লাহ পানিপথী রচনা করেছেন (যিনি মারা গেছেন ১২২৫ হিজরিতে)। তিনি এই তাফসীরের নাম রেখেছেন 'আল-তাফসীর আল-মাযহারী', তাঁর আধ্যাত্মিক গুরু মির্জা মাজহার জান-ই-জানন দেহলভীর নাম অনুসারে। তাঁর এই তাফসীর খুব সহজ , স্পষ্ট এবং কোরআনের আয়াতগুলির সংক্ষিপ্ত ব্যাখ্যা শিক্ষার জন্য অত্যন্ত কার্যকর। কুরআনের শাব্দিক বর্ণনার পাশাপাশি তিনি বিশদ বিবরণও দিয়েছেন এই গ্রন্থে। তা করতে গিয়ে তিনি অন্যান্য ভাষ্যগুলির তুলনায় অনেক বেশি তাথ্যিক বর্ণনাকে গ্রহণ করার চেষ্টা করেছেন।